 Panică la un mall după ce s-a declanșat alarma de incendiu: Șase persoane, transportate la spital.
Alarma de incendiu s-a declanșat într-un complex comercial din orașul Gheorgheni. Aproximativ 40 de persoane au ieșit din clădire. În magazin nu au fost identificate alte persoane.
Instalația de stingere a incendiilor s-a declanșat într-un complex comercial din orașul Gheorgheni, județul Harghita. Zeci de oameni s-au autoevacuat.ISU Harghita anunță că la un complex comercial din municipiul Gheorgheni s-a declanșat instalația de stingere a incendiilor cu pulberi.Intervin 2 echipaje din cadrul Detașamentului de Pompieri Gheorgheni, cu o autospecială și o ambulanță SMURD, precum și o ambulanță SAJ cu medic.Aproximativ 40 de persoane au ieșit din clădire.În magazin nu au fost identificate alte persoane.Inițial au primit asistență medicală 2 persoane, apoi ISU a anunțat că numărul acestora s-a ridicat la 11. Acestea au suferit atac de panică și au inhalat praf.Șase dintre aceste persoane au cerut să fie duse la spital.